Leonardo Fernández Campos

**Leonardo Fernández Campos**, **O Leo de Matamá**, nado en Matamá en 1974, un artista polifacético, filólogo e poeta galego.

## Traxectoria 
[esquerda|miniatura|Entrevista en [Nós Televisión]]
A súa traxectoria musical iníciase cara a 1997, aínda que comezou a ser coñecido cando foi chamado para abrir os concertos da xira galega de Albert Pla en 1998. En 1998 apareceu o seu primeiro disco *Suspiros de Kaña*, do que se editaron un milleiro de copias distribuídas polo propio autor. O disco foi reeditado en 2006 por A Regueifa Plataforma en formato mp3.

Como O Leo i Arremecághona! participou como autor de letras e músicas e como actor nos espectáculos *As Presidentas* d'A Factoría Teatro e *Vendettta* de Berrobambán Teatro. Tamén foi finalista do "I Certame de Monólogos Monolíngües". A vinculación do autor coas artes escénicas é notable, xa que parte importante do proxecto musical que representa O Leo i Arremecághona!!! céntrase nas súas actuacións ao vivo, espectáculos que rozan o formato da performance e nas que o autor se caracteriza para interpretar determinados personaxes. É habitual que o espectáculo punk tamén estea precedido de versións acústicas de autores da canción protesta galega e dos Cantores de abril. O Leo i Arremecághona!!! ten dado recitais por toda Galiza, a súa última xira, de 2007 levou por nome *Xira... e aghomita*.

En 2006 participaría no concurso "A polo ghit", co tema "A canción do vagho", unha versión libre do tema de John Lennon "Give Peace a Chance". Na edición de 2007 repetiría con "Bilingüismo harmónico", unha adaptación do "Should I Stay Or Should I Go" de The Clash. No mesmo ano participa do tributo a Andrés do Barro *Manifesto Dobarrista* cunha versión do tema "Vou a Bueu". O seu próximo disco será *Aghomita, campión!* e tamén se está preparando o DVD con actuacións ao vivo *Sigho (vivo)*.

En 2009 colaborou no proxecto de acción poética "A Revolta das Letras", celebrado o Día das Letras Galegas en Santiago de Compostela.

Formou parte doutros proxectos musicais como Labregos do tempo dos Sputniks (xunto a García MC de Dios ke te crew), Das Kapital (xunto a Daniel Salgado e Marcos Payno) ou Ondas Martenot (xunto a Antón Díaz, Fran Amil e Cris Asenjo).dereita|miniatura|200px|O Leo en concerto, 2013.

### Poesía 
No outono de 2007 Edicións Xerais editou o seu libro de poesía *Hai cu*, baseado no blog homónimo. As presentacións, nese mesmo ano, baseáronse nun espectáculo chamado "Espectáculo Multimerda", semellante ao monólogo humorístico onde se ían recitando os distintos poemas. Tamén ao longo do 2007 acompañou musicalmente á presentación do libro de Anxo Angueira *Fóra do sagrado* por distintas cidades de Galiza.

## Obra literaria 
miniatura|200px|dereita|Caricatura do Leo.
### Poesía 
* *Hai cu* (2007). Vigo: Xerais. 168 páxs. ISBN 9788497826709.
* *Libre de libro* (2023). Santiago: Chan da Pólvora. 69 páxs. ISBN 978-84-126863-1-9.

### Obras colectivas 
* *Letras novas*, 2008, Asociación de Escritores en Lingua Galega.
* *150 Cantares para Rosalía de Castro* (2015, libro electrónico).

## Véxase tamén 
### Ligazóns externas 
* Blog oficial d'O Leo i Arremecaghona.
* Haicú (blog).
* Bandcamp de arremecághona's produçións.